ตลาดหุ้นยุโรปเปิดตลาดดีดตัวขึ้น คลายวิตกจีน-การผลิตเยอรมนีสดใส
ตลาดหุ้นยุโรปเปิดตลาดวันนี้ดีดตัวขึ้น เนื่องจากนักลงทุนคลายความกังวลภายหลังจากที่ทางการจีนได้ออกมาสร้างความมั่นใจให้กับนักลงทุน รวมทั้งข้อมูลการผลิตภาคอุตสาหกรรมของเยอรมนีที่ยังคงปรับตัวขึ้นก็เป็นอีกปัจจัยที่ช่วยสนับสนุนตลาดในวันนี้ โดยหุ้นกลุ่มเหมืองของยุโรปปรับตัวสูงขึ้น 
7 ก.ย. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้ดีดตัวขึ้น เนื่องจากนักลงทุนคลายความกังวลภายหลังจากที่ทางการจีนได้ออกมาสร้างความมั่นใจให้กับนักลงทุน รวมทั้งข้อมูลการผลิตภาคอุตสาหกรรมของเยอรมนีที่ยังคงปรับตัวขึ้นก็เป็นอีกปัจจัยที่ช่วยสนับสนุนตลาดในวันนี้ โดยหุ้นกลุ่มเหมืองของยุโรปปรับตัวสูงขึ้น 
โดยดัชนี Stoxx Europe 600 พุ่ง 1.1% แตะ 356.83 เมื่อเวลาประมาณ 8.00 น.ตามเวลาลอนดอน ขณะที่ดัชนี CAC-40 ตลาดหุ้นฝรั่งเศสเปิดวันนี้ที่ 4,563.85 จุด เพิ่มขึ้น 40.77 จุด, +0.90% และดัชนี DAX ตลาดหุ้นเยอรมันเปิดวันนี้ที่ 10,148.80 จุด เพิ่มขึ้น 110.76 จุด, +1.10%
ขณะที่หุ้นยูนิเครดิต ดีดตัว 1.6% ส่วนหุ้นเอเนล ปรับขึ้น 1.4%